b'\n_START_ARTICLE_\nDavid Brewster\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de je bil u\xc4\x8ditelj in rektor klasi\xc4\x8dne gimnazije. Z dvanajstimi leti je Brewster od\xc5\xa1el na Univerzo v Edinburghu, kjer je za\xc4\x8del \xc5\xa1tudirati za duhovnika. Medtem je pokazal veliko zanimanje za naravoslovje._NEWLINE_\xc4\x8ceprav je pravo\xc4\x8dasno kon\xc4\x8dal svoj teolo\xc5\xa1ki \xc5\xa1tudij in so ga imenovali za spovednika, se je zaradi svojih zanimanj odvrnil od slu\xc5\xbebenih obveznosti. Leta 1799 ga je njegov so\xc5\xa1olec Henry Brougham prepri\xc4\x8dal, da je za\xc4\x8del \xc5\xa1tudirati lom svetlobe. Rezultate svojih raziskovanj je od \xc4\x8dasa do \xc4\x8dasa objavil v Philosophical Transactions v Londonu in v nekaterih drugih znanstvenih revijah. Isto\xc4\x8dasno sta v Franciji raziskovala sorodne pojave Malus in Fresnel, tako da so nekatera odkritja mo\xc5\xbeje odkrili neodvisno.\n_START_SECTION_\nNagrade\n_START_PARAGRAPH_\nZa svoje znanstvene dose\xc5\xbeke je Brewster leta 1815 prejel Copleyjevo medaljo Kraljeve dru\xc5\xbebe iz Londona.'